|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 43 48  [ounz@vojvodina.gov.rs](mailto:ounz@vojvodinа.gov.rs)  [peter.klimo@vojvodina.gov.rs](mailto:peter.klimo@vojvodinа.gov.rs) | |
|  | KLASA: 003342946 2025 09427 001 001 000 001 | DATUM: 25.9.2025. god. |

Na temelju članaka 15., 16. stavka 5. i 24. stavka 2. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 – dr. odluka, 37/16, 29/17, 24/19, 66/20, 38/21 i 22/25), članaka 11. i 23. stavaka 1. i 4. Pokrajinske skupštinske odluke o proračunu Autonomne Pokrajine Vojvodine za 2025. godinu („Službeni list APV“, broj: 57/24 i 38/25), članka 9. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture – nabava opreme za ustanove osnovnog i srednjeg obrazovanja i odgoja na teritoriju AP Vojvodine u 2025. godini („Službeni list APV”, broj: 39/25), a po provedenom Natječaju za financiranje i sufinanciranje modernizacije infrastrukture - nabave opreme za ustanove osnovnog i srednjeg obrazovanja i odgoja na teritoriju Autonomne Pokrajine Vojvodine u 2025. godini („Službeni list APV“, br.: 39/25), pokrajinski tajnik za obrazovanje, propise, upravu i nacionalne manjine ‒ nacionalne zajednice d o n o s i

**RJEŠENJE**

**O RASPODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE MANJINE - NACIONALNE ZAJEDNICE**

**ZA FINANCIRANJE I SUFINANCIRANJE MODERNIZACIJE INFRASTRUKTURE – NABAVE OPREME ZA USTANOVE OSNOVNOG I SREDNJEG OBRAZOVANJA I ODGOJA NA TERITORIJU AP VOJVODINE U 2025. GODINI**

**I.**

Ovim rješenjem utvrđuje se raspodjela proračunskih sredstava Pokrajinskog tajništva za obrazovanje, propise, upravu i nacionalne manjine ‒ nacionalne zajednice po Natječaju za financiranje i sufinanciranje modernizacije infrastrukture – nabava opreme za ustanove osnovnog i srednjeg obrazovanja i odgoja na teritoriju AP Vojvodine u 2025. godini klasa: 003342946 2025 09427 od 1.8.2025. godine (u daljnjem tekstu: Natječaj).

**II.**

Natječajem je **opredijeljeno ukupno 30.000.000,00 dinara** za namjenu iz točke I. ovog rješenja, i to:

* za ustanove osnovnog obrazovanja i odgoja – u iznosu od 20.000.000,00 dinara;
* za ustanove srednjeg obrazovanja i odgoja – u iznosu od 10.000.000,00 dinara.

Sredstva se odobravaju ustanovama osnovnog i srednjeg obrazovanja na teritoriju AP Vojvodine čiji je osnivač Republika Srbija, autonomna pokrajina ili jedinica lokalne samouprave (u daljnjem tekstu: korisnicima).

**III.**

Raspodjela sredstava iz točke II. ovog rješenja, po ustanovama čije je sjedište u AP Vojvodini, prikazana je u Prilogu Rješenja i čini njegov sastavni dio (Tablica 1 i Tablica 2).

**IV.**

Sredstva iz točke II. ovog rješenja predviđena su Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/ 24 i 38/25) u okviru Razdjela 06 - Pokrajinsko tajništvo za obrazovanje, propise, upravu i nacionalne manjine - nacionalne zajednice, Program 2003 - Osnovno obrazovanje, Programska aktivnost 1006 - Modernizacija infrastrukture osnovnih škola, Funkcionalna klasifikacija 910, Ekonomska klasifikacija 4632 - Kapitalni transferi ostalim razinama vlasti, Izvor financiranja 01 00 - Opći prihodi i primici proračuna i Program 2004 - Srednje obrazovanje, Programska aktivnost 1005 - Modernizacija infrastrukture srednjih škola, Funkcionalna klasifikacija 920, Ekonomska klasifikacija 4632 - Kapitalni transferi ostalim razinama vlasti, Izvor financiranja 01 00 - Opći prihodi i primici proračuna sukladno priljevu sredstava u proračun AP Vojvodine, odnosno likvidnim mogućnostima.

**V.**

Korisnici su dužni, prilikom realizacije namjene za koju su sredstva dodijeljena, postupati sukladno odredbama Zakona o javnim nabavama.

**VI.**

Tajništvo će **obavijestiti korisnike** o raspodjeli sredstava, koja je utvrđena ovim rješenjem.

**VII.**

Tajništvo će obvezu prema korisnicima preuzeti **na temelju pismenog ugovora**.

**VIII.**

Ovo rješenje je konačno i protiv njega se ne može uporabiti pravni lijek.

**IX.**

Za izvršenje ovog rješenja zadužuje se Sektor za materijalno-financijske poslove Tajništva.

**Rješenje dostaviti:**

1. Sektoru za materijalno-financijske poslove Tajništva;
2. Pismohrani.

**POKRAJINSKI TAJNIK**

**Róbert Ótott**